

ที่ มท ๐817.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ธันวาคม ๒๕61

เรื่อง กำหนดการเพิ่มเติมสำหรับการประเมินคุณธรรมและความโปร่งใสในการดำเนินงานขององค์กรปกครอง

ส่วนท้องถิ่น ประจำปีงบประมาณ พ.ศ. 2561

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0817.2/ว 3862 ลงวันที่ 27 พฤศจิกายน 2561

สิ่งที่ส่งมาด้วย 1. สำเนาหนังสือสำนักงาน ป.ป.ช. ด่วนที่สุด ที่ ปช 0001.41/0097 ลงวันที่ 6 ธันวาคม 2561

2. กำหนดการประเมินคุณธรรมและความโปร่งใสในการดำเนินงานขององค์กรปกครอง ส่วนท้องถิ่น ประจำปีงบประมาณ พ.ศ.2561 เพิ่มเติม จำนวน 1 แผ่น

3. สรุปสถานะการดำเนินการขององค์กรปกครองส่วนท้องถิ่น จำนวน ๑ ชุด

(ดูรายละเอียดที่เว็บไซต์กรมส่งเสริมการปกครองท้องถิ่น www.dla.go.th. หัวข้อ หนังสือราชการ)

ตามหนังสือที่อ้างถึง กรมส่งเสริมการปกครองท้องถิ่นได้แจ้งปรับเปลี่ยนระยะเวลาในการดำเนินการเข้าใช้งานระบบ ITAS โดยได้กำหนดช่วงระยะเวลาในการเข้าทำแบบตรวจการเปิดเผยข้อมูลสาธารณะ แบบวัดการรับรู้ของผู้มีส่วนได้ส่วนเสียภายใน และแบบวัดการรับรู้ของผู้มีส่วนได้ส่วนเสียภายนอก และได้ขอความอนุเคราะห์จังหวัดแจ้งองค์กรปกครองส่วนท้องถิ่นให้ดำเนินการตามระยะเวลาที่กำหนด นั้น

สำนักงาน ป.ป.ช. ได้มีหนังสือแจ้งมายังกรมส่งเสริมการปกครองท้องถิ่นว่า จากการดำเนินการในขั้นตอนการทำแบบสำรวจที่ผ่านมาปรากฏว่า มีองค์กรปกครองส่วนท้องถิ่น ที่ดำเนินการได้ครบถ้วน   
จำนวน 4,272 แห่ง คิดเป็นร้อยละ 54.41 และองค์กรปกครองส่วนท้องถิ่นที่ดำเนินการยังไม่ครบถ้วน จำนวน 3,579 แห่ง คิดเป็นร้อยละ 45.59 คณะอนุกรรมการดำเนินการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. 2561 ในการประชุมครั้งที่   
4 – 4/2561 เมื่อวันจันทร์ที่ 3 ธันวาคม 2561 พิจารณาแล้วเห็นว่า เพื่อให้สามารถสรุปผลการประเมิน  
ในภาพรวมขององค์กรปกครองส่วนท้องถิ่นทั่วประเทศได้ จึงมีมติให้หน่วยงานที่ยังมีข้อมูลยังไม่ครบถ้วน ดำเนินการให้ครบถ้วนในรอบเสริม ซึ่งกำหนดให้เป็นช่วงระหว่างวันที่ 6 – 31 ธันวาคม 2561 จึงขอความร่วมมือจังหวัด แจ้งองค์กรปกครองส่วนท้องถิ่นในพื้นที่ให้ดำเนินการตามระยะเวลาที่กำหนด รายละเอียดปรากฏ  
ตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

ศูนย์ปฏิบัติการต่อต้านการทุจริต

โทร/โทรสาร 0-2241-0267

ผู้ประสานงาน นางสาวจิราภรณ์ พืชพันธุ์ 098 - 3565226